
Parlamentul  României

Camera Deputaţilor

	Comisia pentru buget,

finanţe şi bănci

Nr. 4c-2/229

	
	Comisia pentru muncă și protecție socială 
Nr. 4c-9/753
Bucureşti, 16 martie 2023

PLx 551/2020


CĂTRE
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru respingerea Ordonanţei de urgenţã a Guvernului nr.131/2020 privind reglementarea unor măsuri, trimis pentru dezbatere pe fond, în procedură de urgență, Comisiei pentru buget, finanțe și bănci și Comisiei pentru muncă și protecție socială, cu adresa nr. PLx 551/2020 din 14 septembrie 2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan-Iulian HUŢUCĂ
	PREŞEDINTE,

Adrian SOLOMON 

RAPORT COMUN
asupra proiectului de Lege pentru respingerea Ordonanţei de urgenţã a Guvernului nr.131/2020 privind reglementarea unor măsuri
În conformitate cu prevederile art. 95 și 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci și Comisia pentru muncă și protecție socială au fost sesizate, pentru dezbatere pe fond, în procedură de urgență, cu proiectul de Lege pentru respingerea Ordonanţei de urgenţã a Guvernului nr.131/2020 privind reglementarea unor măsuri, transmis cu adresa nr. PLx 551/2020 din 14 septembrie 2020.
Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege pentru respingerea Ordonanţei de urgenţã a Guvernului nr.131/2020 privind reglementarea unor măsuri, în ședința din 8 septembrie 2020.

Precizăm următoarele: Consiliul Legislativ a avizat favorabil proiectul de ordonanță de urgență, Comisia pentru sănătate și familie a avizat favorabil proiectul de lege în forma emisă de Guvern, Comisia pentru drepturile omului, culte şi problemele minorităţilor naţionale a avizat negativ proiectul de Lege pentru respingerea Ordonanţei de urgenţã a Guvernului nr.131/2020, Comisia pentru egalitatea de şanse pentru femei şi bărbaţi a avizat favorabil proiectul de lege pentru respingerea Ordonanţei de urgenţã a Guvernului nr.131/2020, Comisia pentru administraţie publică şi amenajarea teritoriului a avizat negativ proiectul de lege pentru respingerea Ordonanţei de urgenţã a Guvernului nr.131/2020, iar punctul de vedere al Guvernului este de susținere a proiectului de Lege în forma prezentată de Guvern, cu excepția prevederilor art.5 din OUG 131/2020 (abrogat prin OUG 8/2021).

Proiectul de lege vizează respingerea Ordonanţei de urgenţă a Guvernului nr.131/2020. Prin această ordonanță de urgență se reglementează acordarea, pe perioada stării de alertă, a unui spor pentru condiţii epidemiologice deosebite personalului din cadrul direcţiilor de sănătate publică judeţene şi a muncipiului Bucureşti, care execută, conduce sau coordonează misiuni şi sarcini de serviciu pentru prevenirea şi combaterea efectelor pandemiei de COVID-19. 
În conformitate cu prevederile art. 62 şi 64 din Regulamentul Camerei Deputaţilor, Comisia pentru buget, finanţe și bănci și Comisia pentru muncă și protecție socială şi-au desfăşurat lucrările în şedinţe separate.
Membrii Comisiei pentru muncă și protecție socială au examinat proiectul de lege mai sus menționat în ședința din 7 februarie 2023 şi au hotărât, cu majoritate de voturi (3 abţineri), aprobarea proiectului de lege cu amendamente. 
Membrii Comisiei pentru buget, finanţe și bănci au examinat proiectul de lege mai sus menționat în ședința din 13 martie 2023 şi au hotărât, cu majoritatea voturilor deputaților prezenți, adoptarea ordonanței de urgență în forma prezentată de Guvern.
La lucrările celor două comisii deputații şi-au înregistrat prezența conform listelor de prezență.
La dezbaterile celor două comisii au participat, în calitate de invitaţi, domnul Marius Stanciu – secretar de stat în cadrul Ministerului Muncii și Solidarității Sociale și domnul Alin Marius Andrieș – secretar de stat în cadrul Ministerului Finanțelor.
În consecință, în urma examinării proiectului de lege şi a opiniilor exprimate, deputații celor două comisii au hotărât să transmită plenului Camerei Deputaţilor prezentul raport comun prin care propun adoptarea proiectului de Lege, în sensul aprobării ordonanței de urgență a Guvernului nr.131/2020 în forma Guvernului.

Amendamentele admise sunt prezentate în Anexa care face parte din prezentul raport comun.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Bogdan-Iulian HUŢUCĂ
	PREŞEDINTE,

Adrian SOLOMON

	SECRETAR,

Iulius Marian FIRCZAK
	SECRETAR,

Dan-Constantin ȘLINCU

	Şef serviciu Giorgiana Ene

Consilier parlamentar Alexandra Pelea
	Şef birou Lidia Vlădescu
Consilier parlamentar Camelia Revenco 


ANEXĂ
AMENDAMENTE ADMISE 

În urma dezbaterii, membrii celor două comisii propun adoptarea proiectului de lege cu următoarele amendamente:
	Nr. crt.
	Text

ordonanţă
	Text

adoptat de Senat
	 Text propus de comisii

(autor amendament) 
	Motivare

	1. 
	__
	Titlul legii

Lege pentru respingerea Ordonanţei de urgenţã a Guvernului nr.131/2020 privind reglementarea unor măsuri
	Lege pentru aprobarea a Ordonanţei de urgenţã a Guvernului nr.131/2020 privind reglementarea unor măsuri

Autori: membrii comisiei 


	Pentru respectarea exigențelor impuse de normele de tehnică legislativă.

Aprobarea ordonanţei validează măsurile propuse şi drepturile acordate pe perioada stării de alertă.



	2. 
	__
	Articol unic – Se respinge Ordonanţa de urgenţã a Guvernului nr.131 din 7 august 2020 privind reglementarea unor măsuri, publicată în Monitorul Oficial al României, Partea I, nr.720 din 10 august 2020.
	Articol unic – Se aprobă Ordonanţa de urgenţă a Guvernului nr.131 din 7 august 2020 privind reglementarea unor măsuri, publicată în Monitorul Oficial al României, Partea I, nr.720 din 10 august 2020, cu modificările ulterioare.

Autori: membrii comisiei 


	Pentru respectarea exigențelor impuse de normele de tehnică legislativă. 

OUG nr.131/2020 a fost modificată prin OUG nr.8/2021.

	3. 
	Titlul ordonanţei 

Ordonanţă de urgenţă privind reglementarea unor măsuri


	__
	Nemodificat 
	

	4. 
	Art. 1. - (1) Începând cu data intrării în vigoare a prezentei ordonanţe de urgenţă, pe perioada stării de alertă instituite prin Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, aprobată cu modificări şi completări prin Hotărârea Parlamentului României nr. 5/2020, cu modificările şi completările ulterioare, şi prelungită prin Hotărârea Guvernului nr. 476/2020, cu modificările şi completările ulterioare, şi prin Hotărârea Guvernului nr. 553/2020, cu modificările şi completările ulterioare, în vederea prevenirii şi combaterii efectelor pandemiei de COVID-19, personalul din cadrul direcţiilor de sănătate publică judeţene şi a municipiului Bucureşti care execută, conduce sau coordonează misiuni şi sarcini de serviciu pentru prevenirea şi combaterea efectelor pandemiei de COVID-19 beneficiază de un spor calculat la salariul de bază după cum urmează:

a) directorul executiv şi directorii executivi adjuncţi beneficiază de un spor la salariul de bază de 40%;

b) funcţionarii publici încadraţi în serviciul de control în sănătate publică beneficiază de un spor la salariul de bază de 30%.

(2) Cuantumul sporului prevăzut la alin. (1) nu se ia în calcul la determinarea limitei prevăzute la art. 25 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare.

(3) Sporul prevăzut la alin. (1) se acordă odată cu drepturile salariale aferente lunii august 2020.


	__
	Nemodificat 
	

	5. 
	Art. 2. - Prevederile art. 8 alin. (6) din Ordonanţa de urgenţă a Guvernului nr. 11/2020 privind stocurile de urgenţă medicală, precum şi unele măsuri aferente instituirii carantinei, aprobată cu completări prin Legea nr. 20/2020, cu modificările şi completările ulterioare, se aplică şi pentru perioada prevăzută la art. 1.


	__
	Nemodificat 
	

	6. 
	Art. 3. - Cuantumul indemnizaţiei de detaşare prevăzute la art. 19 alin. (3) din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic nu se ia în calcul la determinarea limitei prevăzute la art. 25 din Legea-cadru nr. 153/2017, cu modificările şi completările ulterioare.


	__
	Nemodificat 
	

	7. 
	Art. 4. - Suma sporurilor pentru condiţii de muncă acordată peste limita minimă, stabilită conform prevederilor art. 23 din Legea-cadru nr. 153/2017, cu modificările şi completările ulterioare, pentru personalul de specialitate medico-sanitar şi auxiliar sanitar, inclusiv pentru personalul de specialitate din structurile paraclinice medico-sanitare şi personalul paramedical, implicat direct în transportul, echiparea, evaluarea, diagnosticarea şi tratamentul pacienţilor diagnosticaţi cu COVID-19, nu se ia în calcul la determinarea limitei prevăzute la art. 25 din Legea-cadru nr. 153/2017, cu modificările şi completările ulterioare.


	__
	Nemodificat 
	

	8. 
	Art. 5. - (1) Începând cu data intrării în vigoare a prezentei ordonanţe de urgenţă, pe perioada stării de alertă instituite prin Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, aprobată cu modificări şi completări prin Hotărârea Parlamentului României nr. 5/2020, cu modificările şi completările ulterioare, şi prelungită prin Hotărârea Guvernului nr. 476/2020, cu modificările şi completările ulterioare, şi prin Hotărârea Guvernului nr. 553/2020, cu modificările şi completările ulterioare, personalul instituţiilor prefectului implicat în activităţi de prevenire şi combatere a efectelor pandemiei de COVID-19, a cărui finanţare se asigură de la capitolul 51.01 "Autorităţi publice şi acţiuni externe", beneficiază de un spor de 30% la salariul de bază, cu excepţia prefectului şi subprefectului.

(2) Cuantumul sporului prevăzut la alin. (1) nu se ia în calcul la determinarea limitei prevăzute la art. 25 din Legea-cadru nr. 153/2017, cu modificările şi completările ulterioare.

(3) Personalul din instituţiile prefectului care va beneficia de acordarea sporului se stabileşte prin ordin al prefectului la propunerea motivată a şefului nemijlocit, din care să rezulte activitatea şi modul de implicare în prevenirea şi combaterea efectelor pandemiei de COVID-19 şi care au presupus un risc suplimentar şi/sau un volum mai mare de muncă.


	__
	__
	Art.5 a fost abrogat prin Ordonanţa de urgenţă a Guvernului nr.8/2021 privind unele măsuri fiscal-bugetare, precum şi pentru modificarea şi completarea unor acte normative.

